  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Каракулиноын шор ёзо школалэсь юртсэ рос-прос тупатъянэз йылпумъязы. Ужъёсты быдэстыны 21,8 миллион манетлэсь трос коньдон висъязы. 5,1 миллион манет котыр туала дышетон тӥрлык басьтыны мынӥз. Со сярысь Удмуртиысь тӧролэн но кивалтэтлэн пресс-службазы ивортӥз. Школалэн кык юртэз: вылезгес 1999-тӥ арын уже кутэмын, нош вужез 1971-тӥ арын пуктэмын, сое выльдон туж кулэ ни вал. Рос-прос тупатъян ужъёсты тулыс кутскизы. « 50 ар ортчыса, школа пиналъёсты вӧл-вӧл, сайкыт классъёсын, выль мебелен, туала тӥрлыкен, яркыт дизайнэн, шутэтскон интыосын пумита. Тупатъян улсын татын дышетӥсь-дефектологлэн кабинетэз, сенсорной комната, «D. О. М.» дышетон модуль, ватсаса кык дышетон классъёс, библиотека кылдӥзы » Наталья Чикурова, Каракулино ёрос администрациысь дышетонъя, физкультурая но спортъя управленилэн кивалтӥсез Школалэсь юртсэ выльдон «Модренизация школьных систем образования» федерал программая мынӥз. Туннэ Каракулиноысь школаын 649 пиналъёс дышетско. Со Россыись дышетонъя академилэн дышетонэз азинтонъя институтэзлэн опытно-экспериментальной площадкаез луэ. 2020-тӥ арын школаын «Точка роста» центр усьтӥзы. Тодэ вайытом, Воткаын выль школа пуктон ужъёсты ар пумозь йылпумъяны малпало. Тегъёс: тупатъянужъёс школаос Каракулино Удмуртия  